# Grotle

### Izvor: Wikipedija

Grotle

Japansko ime | ハヤシガメ Hayashigame
Redni broj | 388
Generacija | četvrta
Vrsta | Travnati
Stupanj | 1 stupanj
Razvio se iz | Turtwiga
Razvija se u | Torterru
Razvoj | stjecanjem iskustva
Visina | 1.1 m
Težina | 97,0 kg
Sposobnost | Bujanje (Overgrow)

Grotle (ハヤシガメ Hayashigame u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoshi Tajiri, vrijedne nekoliko bilijuna dolara. Svrha Grotlea u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Ime Grotle dolazi od engleskih riječi "grow" = rasti, i "turtle" = kornjača. Njegovo japansko ime kombinacija je japanskih riječi "hayashi" = šuma, i "kame" = kornjača.

## [uredi] Biološke karakteristike

Grotle je Pokémon nalik na kornjaču, s oklopom koji mu sada prekriva i vrh glave. Oklop je žute boje, sa tri smeđe linije. Pruža se od vrha njegove glave do kraja repa, i služi mu kao dobra zaštita od fizičkih napada. Na oklopu su dva poveća grma zelenih nijansi. Služe mu za korištenje Travnatih napada poput Oštrice lista (Razor Leaf), ili još snažnijeg napada Lisnate oluje (Leaf Storm). Tijelo ispod oklopa svijetlozelene je boje, jednake boje kao i tijelo njegova prethodnog oblika, Turtwiga. Čeljust mu, u odnosu na tijelo, nije toliko razvijena kao Turtwigova, ali je svejedno snažna, sa kukastom gornjom čeljusti kojom, kada zagrize, više ne pušta. Na obrazima su mu dvije šiljate izrasline koje su spojene sa donjom čeljusti. Ima veoma snažne noge, svijetlo zelene boje, sa žutim stopalima i tri oštre kandže na svakoj nozi. Težina mu može preći 95 kilograma, čineći jednim od najtežih razvoja početnih Pokémona.

## [uredi] U videoigrama

Grotle je dostupan u Pokémon Diamond i Pearl videoigrama, no igrač na početku mora izabrati Turtwiga na početku svoje avanture, te ga razviti na 18. razini u Grotlea, kojega kasnije, na 32. razini može, a i ne mora, razviti u Torterru.

Grotle kroz iskustvo uči razne tehnike, uglavnom Mračne i Travnate. Jedan je od Travnatih Pokémona koji može naučiti Lisnatu oluju (Leaf Storm), snažni Travnati napad, jednak Vatrenom napadu Pregrijavanja (Overheat), koji nakon izvođenja spušta korisnikov Special Attack status za dvije razine.

Pokemon stvorenja

Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../g/r/o/Grotle.html"

Kategorija: Travnati Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- English
- Español
- Italiano
- 日本語